अनूप कुमार मिश्र | नई दिल्ली
अनूप कुमार मिश्र | नई दिल्ली
...घरसे चहल कदमी के लिए निकली सरोती को पता ही नहीं चला कि वह कब अनजान इलाके में पहुंच गई। मानसिक रूप से बीमार सरोती जब-जब इलाके से गुजर रहे लोगों से अपने घर का रास्ता पूछती, तब-तब उसे पागल समझ कर दुत्कार दिया जाता। आखिर में सरोती खुद ही अपने घर का रास्ता तलाशने के लिए निकल पड़ी। अपने घर की तलाश में दिन भर वह सड़क दर सड़क भटकती और रात में कभी किसी मंदिर तो कभी किसी गुरुद्वारे में पनाह ले लेती। सरोती की इस जद्दोजहद में दस दिन गुजर गए। 11वें दिन भटकने के बाद सरोही मयूर विहार फेज वन मेट्रो स्टेशन पहुंच गई। पूरी तरह से टूट चुकी सरोही ने अब कड़ाके की ठंड के बीच रात मेट्रो स्टेशन में गुजारने का फैसला किया। वह मेट्रो स्टेशन की सीढ़ियों पर बैठकर रात ढलने का इंतजार करने लगी।
तभी सीसीटीवी कैमरों से मयूर विहार मेट्रो स्टेशन की निगरानी कर रहे सीआईएसएफ के कांस्टेबल विवेक की निगाह इस महिला पर पड़ी। कांस्टेबल विवेक ने इसकी जानकारी स्टेशन के सुरक्षा प्रभारी असिस्टेंट सब इंस्पेक्टर बलराम को दी। एएसआई बलराम ने सरोती को वहां से जाने के लिए कहा। सरोती वहां से चली गई, लेकिन कुछ समय बाद वह एक बार फिर मेट्रो स्टेशन की उन्हीं सीढ़ियों पर पहुंच गई। इस बार महिला से बात करने की जिम्मेदारी सीआईएसएफ इंटेलीजेंस विंग के कांस्टेबल हनुमंत को दी गई। कांस्टेबल हनुमंत ने जैसे ही महिला को देखा, उनका माथा ठिठक गया। उन्हें याद आया कि स्टेशन के पास लगे एक गुमशुदा महिला के पोस्टर से इस महिला का हुलिया मिल रहा है। पूछने पर जैसे ही महिला ने अपना नाम सरोती लिया, कांस्टेबल हनुमंत को भरोसा हो गया कि यह वही महिला है, जिसके पोस्टर स्टेशन के पास लगे हुए हैं।
bho_Deva bho_Deva hin_Deva hin_Deva